ཞེ་སྡང་ཅན་གྱི་རི་མོ་བ་གཉིས།
གནའ་སྔ་མོ་ལུང་པ་ཞིག་ལ་ཚོན་རིས་པ་གཉིས་ཡོད་ཅིང་རྟག་ཏུ་ལུང་པའི་
སྐྱེས་ཕོ་མོ་རྒན་གཞོན་ཚོར་ང་ལས་ཁོ་ཚོན་རིས་ཀྱི་རྩལ་ཞན་པ་འདུག ཡང་ན་
ཁོས་འབྲི་ཤེས་ཀྱི་མི་འདུག དེ་བཞིན་ཁོས་བྲིས་པའི་རི་མོར་ཁུངས་མི་འདུག་
ཟེར་ཕན་ཚུན་དམའ་འབེབས་བྱེད་ཀྱི་ཡོད།
ཉིན་ཞིག་ཚོན་རིས་པ་གཅིག་གིས་གཟིམ་ཆུང་གི་གྱང་ལྡེབས་སུ་ངོ་མཚར་
ཆེ་བའི་རི་མོ་སྣ་ཚོགས་བྲིས་པ་མ་ཟད་ད་དུང་གྱང་ངོས་སུ་སྒོ་ཞིག་བྲིས། ཕྱི་ཉིན་
ལུང༌པའི༌ཕོ༌གཞོན༌མང༌པོ༌དང༌མཉམ༌དུ༌རང༌ལ༌འགྲན་མཁན་གྱི་ཚོན་རིས་པ་
ཁོར་ཡང་སྐད་བཏང་ནས་གཟིམ་ཆུང་དུ་ཆང་འཐུང་སྤྲོ་སྐྱིད་ལ་རོལ།
དུས་གང་མཚམས་ནས་ཁོས་མངོན་གསལ་དོད་པོའི་སྒོ་ནས་ཚོན་རིས་པ་
གཞན་ དེཪ་ གྱང་ ལྡེབས་ སུ་ བྲིས་ པའི་ སྒོ་ ངོས་ དེར་ ལག་ བརྡ་ བྱས་ ཏེ། ཝེ།
གྲོགས༌པོ༌རང༌གིས༌ཕར༌ནང༌ནས༌ཤོ་ཆས༌དེ༌ལེན༌པར༌སོང༌དང༌ཟེར༌པས༌ཅིག་
ཤོས་དེའི་བསམ་པར་སྒོ་རིས་དེ་སྒོ་ངོ་མ་རེད་བསམ་ཏེ་འཛུལ་བར་སོང་བས་གྱང་
ལ་མགོ་བརྡབས་པས་དེར་ཡོད་མི་ཚང་མ་གད་མོ་ཤོར། ཡང་ཉིན་ཞིག་ཚོན་རིས་
པ་གཞན་དེས་རང་གི་གཟིམ་ཆུང་དུ་སྟག་ངར་བའི་ཉམས་བཏོན་པ་ཞིག་སྒོ་ལ་ཁ་
ཕྱོགས་ཏེ་བྲིས། གཟིམ་ཆུང་གི་སྒོ་རྟིང་ནང་རྡོ་ཧྲག་ཕྲན་བུ་བླུགས་ཏེ་སྒོ་བརྒྱབ།
ཕྱི་ཉིན་ཞོགས་པར་རི་མོ་བ་གཞན་དེས་དེ་ལྟར་ལུང་པའི་ཕོ་གཞོན་མང་པོ་
མགྲོན༌དུ༌བོས༌ནས༌སྤྲོ༌སྐྱིད༌བཏང༌ཞིང་རི་མོ་བ་དེར་ངའི་གཟིམ་ཆུང་ནས་སྦག་
-463-

ལྷ་སའི་དམངས་ཁྲོད་སྒྲུང་གཏམ།
ཆས་དེ་ལེན་ཤོག་ཟེར་ཁོ་བཏང་བས་ཁོས་གཟིམ་ཆུང་གི་སྒོ་ཕྱེ་མ་ཐག་སྒོའི་རྟིང་
པ་ནས་འང་ཟེར་བ་དང་དུས་མཚུངས༌གཟིམ་ཆུང༌ནང༌ནས༌རང༌ཕྱོགས་སུ་གཟི་
རྔམ་ཆེ་བའི་སྟག་རྒོད་གཅིག་ཤོར༌ཡོང༌བ༌ལྟ༌བུ༌མངོན༌ཏེ༌ཨ༌མ༌ཟེར༌སྡུག་སྐད་
དྲག༌པོ༌ཤོར༌ཞིང༌སྡིག༌སྒྲ༌དང༌བཅས་ཏེ་མི་ཚོགས་ཡོད་སར་བྲོས་བྱུང་བས་ཁོས་
རང་ཞེད་སྣང་བྱེད་དགོས་དོན་མེད། གྱང་ལྡེབས་ལ་བྲིས་པའི་སྟག་རིས་ཡིན་པ་
ལས་སྟག་ངོ་མ་མ་རེད་ཟེར་བཞིན་དུ་ཁྲེལ་རྒོད་དྲག་པོ་བྱས་སོ། །
སྒྲུང་མཁན། སྙེ་མོ་རྫོང་སྙེ་མོ་ཤང་སྙེ་མོ་གྲོང་ཚོའི་བུ་མོ་ཚེ་རིང་།
བསྡུ་མཁན། སྙེ་མོ་རྫོང་རྩོམ་རིག་པུའུ་ཡི་ཚེ་རིང་རྡོ་རྗེ།
བསྡུ་དུས། 1991. 6
pp
pempnyukp atoppuze
-464-

དགོད་གཏམ།